परंतु न जाने दुर्भाग्य से लगभग एक हजार वर्ष पूर्व किसका अभिशाप लगा या किसकी नजर लगी कि भारत पर विदेशी आक्रमणकारियों द्वारा हमले होने शुरू हो हुए। भारत की धनसंपदा लुटेरों द्वारा लूटकर ले जायी जाने लगी। भारत की संस्कृति सभ्यता का तहस-नहस किया जाने लगा। हूण, शक, पूर्तगाली, मुगल, अंग्रेजों ने भारत को जमकर लूटा। लूटा ही नहीं बलिक हमारे शासक बनकर भी बैठ गए। हमारे धन-संपदा भी लूटी और हमपर राज भी किया। हमलावरों ने इस देश को लहूलुहान करने में जरा भी कसर नहीं छोड़ी। परंतु यहां की वरिष्ठ सभ्यता और संस्कृति के कारण हमने टूटकर बिखरना नहीं सीखा। बड़े टकराव के बीच यह देश एकजुट होकर खड़ा रहा। इसे जीवंत बनाए रखने में विजय नगर साम्राज्य शिवाजी, महाराणा प्रताप, गुरू गोबिंद सिंह के अतिरिक्त अनेकों राष्ट्र नायकों के बलिदान एवं महानायकों की अक्षुण्ण भूमिका रही है। पिछली सदी में इस महान प्ररेणा की मशाल लेकर स्वामी दयानंद सरस्वती, महर्षि अरविंद्र, लोकमान्य तिलक, स्वामी विवेकानंद ने देश को गुलामी की जंजीरों से निकालने व भारतवासियों में जो ज्योतिगर्मय प्रकाश फैलाया। जिसमें बाद में महात्मा गांधी, सुभाषचंद्र बोस, चंद्रशेखर आजाद, भगतसिंह सुखदेव, वीर सावरकर, रामप्रसाद बिसमिल तथा अन्य महानायकों ने जन-जन तक भारतीयों की दूर्दशा को बाहर निकालने का प्रयास किया। इसे आगे बढ़ाने में डा0 हेडगेवार की भी अहम भूमिका रही है।